laion/Wikipedia-Exotic huggingface dataset:
Green Day

Green Day — ამერიკული პანკ-როკ ჯგუფი, რომელიც ჩამოყალიბდა 1987 წელს. მისი წევრები არიან ბილი ჯო არმსტრონგი (ვოკალი, გიტარა), მაიკ დერნტი (ბას გიტარა, ვოკალი) და ტრე კული (დასარტყმელი საკრავები). Green Day-ს ალბომებმა Insomniac, Nimrod და Warning ვერ მიაღწიეს ისეთ მასიურ წარმატებას როგორც Dookie-მ, მაგრამ ორმაგი პლატინა მიიღეს, ისევე როგორც ოქროს სტატუსები. Green Day-ს 2004 წლის როკ ოპერამ American Idiot ჯგუფს პოპულარობა მსმენელთა ახალ თაობაში მოუტანა. ამ ალბომის 7 მილიონი ასლი გაიყიდა ამერიკაში, ხოლო 28 მილიონი - მსოფლიოს სხვა ქვეყნებში. 2009 წელს გამოვიდა მათი ახალი ალბომი 21st Century Breakdown, რომელიც ერთ-ერთი ყველაზე წარმატებული ალბომი აღმოჩნდა - მსოფლიოს მასშტაბით მთლიანად გაიყიდა მისი 20 მილიონი ასლი. 2011 წელს ჯგუფმა გამოუშვა საკონცერტო ალბომი Awesome as Fuck, ტოკიოში გამართული კონცერტის ჩანაწერით. მსოფლიო მასშტაბით გაიყიდა მისი 13 მილიონი ასლი. ჯგუფმა დღეისათვის მთლიანობაში გაყიდა 88 მილიონი ჩანაწერი მსოფლიო მასშტაბით, რომელიც 34 მილიონს ამერიკაში ითვლის. Green Day-ს მიენიჭა 5 Grammy. ასევე Green Day-ს აქვს MTV-ს ჯილდოების რეკორდული მაჩვენებელი - მათ მოაგროვეს 54 ჯილდო, აქედან 2004 წელს აიღეს 19 ჯილდო. ჯგუფს ასევე მიენიჭა 2 პლატინის ფირფიტა American Idiot-ისთვის. ჟურნალებმა Kerrang!, Spin, და Rolling Stone იგი აღიარეს ყველა დროის ყველაზე წარმატებულ პანკ-როკ ჯგუფად. Green Day-მ გავლენა იქონია პანკ-როკ მუსიკოსთა მომდევნო თაობაზე, რომელშიც შედიოდნენ Blink-182, Sum 41, Simple Plan, Good Charlotte, My Chemical Romance და სხვები. მთავარი სტატია: Green Day-ს დისკოგრაფია. 39/Smooth (1990) Kerplunk (1992) Dookie (1994) Insomniac (1995) Nimrod (1997) Warning (2000) American Idiot (2004) 21st Century Breakdown (2009) ¡Uno! (2012) ¡Dos! (2012) ¡Tré! (2013) Revolution Radio (2016) Father of All Motherfuckers (2020) Saviors (2024) ვიკისაწყობში არის გვერდი თემაზე: Green Day ოფიციალური საიტი Green Day საიტზე Curlie
დემანტოიდი

დემანტოიდი (გერმ. Diamant — „ალმასი“ და ძვ. ბერძნ. εἶδος — „მსგავსი“) — გრანატების ჯგუფის ანდრადიტის მინერალის სახეობა. ქიმიური შედგენილობა Ca 3 Fe 2 [ SiO 4 ] 3 {\displaystyle {\ce {Ca3Fe2[SiO4]3}}} . კრისტალდება კუბურ სინგონიაში. უვაროვიტის კრისტალები დოდეკაედრებია. აქვს გამჭვირვალე, მწვანე ან მომწვანო-მოყვითალო ფერი. სიმაგრე მინერალოგიური სკალით — 6.5-7, სიმკვრივე — 3840 კგ/მ³. არ იტკეჩება. გვხვდება მეტამორფულ ქანებსა და პეგმატიტებში. დემანტოიდის შეფერილობა გამოწვეულია რკინისა და ქრომის მინაერთებით. ხოლო დემანტოიდის ყვითელი ფერი ტიტანის შეერთების მიზეზია. მის წახნაგებზე შუქის თამაში მსგავსია ალმასისა, ხელოვნური განათება ოპტიკურ ეფექტს აორმაგებს. გვხვდება დემანტოიდები „კატის თვალის“ ეფექტით, რაც ბოჭკოვანი ჩანართების შედეგია. არსებობს ასევე ოქროს „ნაპერწკლებით“. დემანტოიდის მაქსიმალური მოპოვება დაიწყო 1913 წელს და 104 კგ შეადგინა. საიუველირო ხარისხის კრისტალებიდან 5 მმ-ზე მეტი ძალიან ცოტა აღმოჩნდა, ხოლო 10 მმ-იანი კრისტალები დღემდე უნიკალურად ითვლება. დემანტოიდის ყველაზე დიდი კრისტალის ზომაა: 252,5 და 149,0 კარატი. დემანტოიდი პირველად აღმოაჩინეს 1874 (1853?) რუსეთის ტერიტორიაზე, ცენტრალურ ურალში, მდინარე ბობროვკის სანაპიროზე, ეკატერინბურგის შორიახლოს, სოფელ პოლდნევაიაში და აქედან წამოვიდა მისი ალტერნატიული სახელწოდებები: „ბობროვკის ძოწი“, „ურალის ზურმუხტი“ და „ურალის ქრიზოლითი“. მოგვიანებით დემანტოიდის მოპოვება დაიწყეს კამჩატკაზეც. 1990 წელს ნამიბიაში აღმოაჩინეს დემანტოიდის საბადო. ↑ ქართული საბჭოთა ენციკლოპედია, ტ. 3, თბ., 1978. — გვ. 252.
გლენ მედეიროსი

გლენ ალან მედეიროსი (Glenn Alan Medeiros; დ. 24 ივნისი, 1970) — პორტუგალიური წარმოშობის ჰავაელი ამერიკელი მომღერალი და ტექსტების ავტორი. მედეიროსმა მუსიკალური კარიერა 10 წლის ასაკში დაიწო, როდესაც კუნძულ კაუაიზე მამამისს ტურისტულ ავტობუსში მოგზაურთა გართობაში ეხმარებოდა. 17 წლის ასაკში კი მან ადგილობრივ რადიოში კონკურსი მოიგო, მაშინ მაილ მესერის ცნობილ სიმღერას "Nothing's Gonna Change My Love for You"-ს ასრულებდა, რომელიც შემდეგ მისი საცნობი გახდა მსოფლიო მასშტაბით. სულ მოკლე ხანში სიმღერა ამერიკაში ეროვნულ ჰიტად იქცა. 1988 წელს სიმღერამ უკვე საუკუთესო ასეულში 13 ადგილი დაიკავა, ხოლო დიდი ბრიტრანეთის ჩარტებს მთელი თვე ედგა სათავეში. ამავე წელს მან ახალი სინგლი ჩაწერა "Un Roman d'amitié (Friend You Give Me a Reason)", სიმღერა საკმაოდ წარმატებული დუეტი გამოდგა ფრანგ მომღერალ ელზა ლუნინისთან ერთად. 1990 წელს კი მან ამერიკელ ვარსკვლავ ბობი ბრაუნთან ჩაწერა დუეტი, "She Ain't Worth It", რომელიც ასევე წარმატებული აღმოჩნდა. მომდევნო დუეტი უკვე რეი პარკერ უმცროსთან ჩაიწერა სახელწოდებით "All I'm Missing Is You". 1992 წელს გლენმა ისევ დუეტის ჩაწერა გადაწყვიტა, თუმცა, ამჟამად მოდერნ თოქინგის წევრთან თომას ანდერსთან ერთად "Standing Alone". დღესდღეობით გლენ მედეიროსი ტელეწამყვანი და სკოლის მასწავლებელია. ის წმინდა ჯოზეფის სკოლაში მუსიკას ასწავლის მე-5 კლასს, ხოლო მე-9 კლასის მოწაფეებს მსოფლიო ისტორიას უკითხავს. გლენმა 1996 წელს თამი არმსტრონგი შეირთო ცოლად. მათ ორი შვილი ჰყავთ: ქორნ ქალოუჰენ მედეიროსი (2000) და ქალიშვილი ლაირიქ ლეოლანი მედეიროსი (2001). უკანასკნელი მონაცემებით, გლენი 10-ე კლასელებს ამერიკის ისტორიას ასწავლის. Glenn Medeiros (1987) Not Me (1988) Glenn Medeiros (1990) (1990) It's Alright to Love (1993; ევროპა, აზია) The Glenn Medeiros Christmas Album (1993) Sweet Island Music (1995) Captured (1999) ME (2003) 'With Aloha (2005) Aloha from Paradise (2007) (სხვადასხვა შემსრულებელი) ოფიციალური საიტი[მკვდარი ბმული] G-Medeiros.com დაარქივებული 2009-03-18 საიტზე Wayback Machine.
ვილჰელმ II (გერმანიის იმპერია)

ვილჰელმ II (ფრიდრიხ ვილჰელმ ალბერტ ვიქტორ ფონ ჰოენცოლერნი, გერმ. Friedrich Wilhelm Albert Victor von Hohenzollern) (დ. 27 იანვარი, 1859, ბერლინი, გერმანია — გ. 4 ივნისი 1941, დოორნი, ნიდერლანდები) — გერმანიის კაიზერი და პრუსიის მეფე 1888–1918 წლებში. Butler, David Allen (2010), THE BURDEN OF GUILT: How Germany Shattered the Last Days of Peace, Summer 1914, Casemate Publishers, ISBN 9781935149576, https://books.google.com/books?id=FkMt49l3qkEC. წაკითხვის თარიღი: 15 July 2012. Carter, Miranda (2010), George, Nicholas and Wilhelm: Three Royal Cousins and the Road to World War I. ვიკისაწყობში არის გვერდი თემაზე: ვილჰელმ II (გერმანიის იმპერია) The Last German Emperor, Living in Exile in The Netherlands 1918–1941 YouTube-ზე Historical film documents on Wilhelm II from the time of World War I
აშურუბალიტ II

აშურუბალიტ II — ასურეთის უკანასკნელი მეფე. მეფობდა ძვ. წ. 612 - ძვ. წ. 609 წლებში. სავარაუდოდ, აშურუბალიტ II იყო ასურბანიფალის ძმა და ასარხადონიის მეხუთე შვილი. Radner, Karen (2013). "Royal marriage alliances and noble hostages". Assyrian empire builders.
ბელენი

ბელენი (პორტუგ. Belém) — საპორტო ქალაქი ჩრდილოეთ ბრაზილიაში, პარას შტატის დედაქალაქი.
ბელუ-ორიზონტი

ბელუ-ორიზონტი (პორტუგ. Belo Horizonte) — ქალაქი სამხრეთ-აღმოსავლეთ ბრაზილიაში, მინას-ჟერაისის შტატის დედაქალაქი. სახელი პორტუგალიურიდან ითარგმნება როგორც „ლამაზი ჰორიზონტი“. (პორტუგალიური) Page of the City Hall of Belo Horizonte დაარქივებული 2014-05-27 საიტზე Wayback Machine. (პორტუგალიური) Page of the Government of the State of Minas Gerais დაარქივებული 2014-06-23 საიტზე Wayback Machine.
პორტუ-ალეგრი

პორტუ-ალეგრი (პორტუგ. Porto Alegre) — ქალაქი სამხრეთ ბრაზილიაში, რიუ-გრანდი-დუ-სულის შტატის დედაქალაქი.
გიორგი გოგშელიძე

გიორგი ომარის ძე გოგშელიძე (დ. 7 ნოემბერი, 1979, გორი) — ქართველი მოჭიდავე (თავისუფალი სტილი). 2008 წლის პეკინის ოლიმპიური თამაშების ვერცხლის ( 2016 წელს ტეიმურაზ ტიგიევის პეკინის ოლიმპიადის დოპინგ-ტესტი გადაისინჯა, ყაზახ ათლეტს აკრძალული პრეპარატის მიღება დაუმტკიცდა და ვერცხლის მედალი ჩამოერთვა. შესაბამისად, მასთან დამარცხებული გიორგი გოგშელიძე საერთაშორისო ოლიმპიური კომიტეტისგან ვერცხლის მედლით დაჯილდოვდა) და 2012 წლის ლონდონის ოლიმპიური თამაშების ბრინჯაოს პრიზიორი. 2001 წლის მსოფლიოს ჩემპიონი, ასევე ვერცხლისა (2006) და ბრინჯაოს (2009, 2010) მფლობელი. ევროპის ჩემპიონი 2001 და 2008 წლებში, ბრინჯაოს პრიზიორი (2006, 2007). გიორგი გოგშელიძის შედეგები 2008 წელს, პეკინის ოლიმპიადაზე: 1/8: ალექსეი კრუპნიაკოვი (ყირგიზეთი) - 2:0 1/4: საეიდ ებრაჰიმი (ირანი) - 4:1 1/2: ტეიმურაზ ტიგიევი (ყაზახეთი) - 2:3* III: მიჩელ ბატისტა (კუბა) - 5:0 გიორგი გოგშელიძის შედეგები 2012 წელს, ლონდონის ოლიმპიადაზე: 1/8: სალეჰ ემარა (ეგვიპტე) - სუფთა გამარჯვება 1/4: ნიკოლაე ჩებანი (მოლდოვა) - 2:0 1/2: ჯეიკ უორნერი (აშშ) - 2:2 (წაგება დამატებით პერიოდში) III: ყურბან ყურბანოვი (უზბეკეთი) - 6:1 [1][მკვდარი ბმული] ენციკლოპედია „საქართველო“, ტ. 2, თბ., 2012. — გვ. 73. გიორგი გოგშელიძე დაარქივებული 2012-11-03 საიტზე Wayback Machine. . sports-reference.com. გიორგი გოგშელიძე[მკვდარი ბმული].ქართული სპორტი. გიორგი გოგშელიძე — საქართველოს ბიოგრაფიული ლექსიკონი ↑ https://www.olympedia.org/athletes/117110 ↑ http://sport.gov.ge/?pg=sportsman&sid=534[მკვდარი ბმული]
საიათნოვა

საიათნოვა (სომხ. Սայաթ-Նովա; სპარს. سایات‌نووا; აზერ. Sayat-Nova; დ. 14 ივნისი, 1712, ტფილისი — გ. 22 ნოემბერი, 1795, ახპატი) — საქართველოში მოღვაწე ეთნიკურად სომეხი პოეტი, აშუღი, მომღერალი. საიათნოვა (ნამდვ. სახელი არუთიუნ საიათიანი) 1712 წელს დაიბადა თბილისში. დედა თბილისელი ჰყავდა, მამა კი წარმოშობით ან ალეპოდან ან ადანიდან უნდა ყოფილიყო. საიათნოვა განთქმული იყო საკუთარი ლექსებით, სიმღერით. უკრავდა კამანჩეზე, ჩონგურზე. ის ერეკლე II-ის კარის მომღერალი და მუსიკოსი იყო და გადმოცემით დიპლომატის ფუნქციასაც ასრულებდა. ასევე გადმოცემით მისი შუამავლობით შესაძლებელი გახდა ალიანსი საქართველოს, სომხეთსა და შირვანს შორის სპარსეთის იმპერიის წინააღმდეგ. თუმცა მეფის ქალიშვილის სიყვარულის გამო კარის სამსახური დაკარგა და დანარჩენი ცხოვრება გზაში ხეტიალსა და სიმღერაში გალია. 1768 წელს ბერად შედგა ახპატში, დროდადრო თბილისს უბრუნდებოდა. დაიღუპა 1795 წლის სექტემბერში ახპატის მონასტერში აღა-მაჰმად ხანის შემოსევის დროს. დაკრძალულია თბილისის სურფგევორქის ეკლესიაში. საიათნოვას ავტორობას შეიძლება მიეწეროს დღემდე მოღწეული დაახლოებით 200 სიმღერა, თუმცა სავარაუდოდ მას ათასობით სიმღერა უნდა ჰქონოდა შექმნილი. მის სიმღერათა უმრავლესობა ქართულ, სომხურ და აზერბაიჯანულ ენებზეა. მათი დიდი ნაწილი დღესაც პოპულარულია. საიათნოვას პოეზია ორიგინალურია სტილითა და რიტმიკით. მის პოეზიაში თავი იჩინა აღმოსავლურმა სალექსო ფორმებმა და ლექსიკამ გარკვეული გავლენა მოახდინა თანადროულსა და მომდევნო ხანის ქართულ ლიტერატურაზე. საიათნოვას ქართული ლექსები გამოსცეს იოსებ გრიშაშვილმა (1918) და ალექსანდრე ბარამიძემ (1963); სომხური ლექსები თარგმნეს ლ. მელიქსეთ-ბეგმა (1935), გ. შაჰ-ნაზარმა (1972); აზერბაიჯანული — გ. შაყულაშვილმა (1970). საიათნოვა 1962 წლის საბჭოთა მარკაზე საიათნოვას სახელობის სკვერი თბილისის მეიდანზე საიათნოვას სასაფლაო სურფგევორქის ეკლესიაში საიათნოვას ხელით დაწერილი სომხური პოემა, სადაც ქართული და სომხური ანბანის ნაზავია გამოყენებული. ქართული ანბანით დაწერილი თურქული საიათნოვას პოემა. Site dedicated to Sayat-Nova Armenianmusicarch.com Love Song translated into English by Alice Stone Blackwell Classical Composers Database Encyclopædia Britannica საიათნოვას შემოქმედება ↑ 1.0 1.1 SNAC — 2010. <a href="https://wikidata.org/wiki/Track:Q29861311"></a> ↑ 2.0 2.1 Find a Grave — 1996. <a href="https://wikidata.org/wiki/Track:Q63056"></a> ↑ IMSLP — 2006. <a href="https://wikidata.org/wiki/Track:Q523660"></a> ↑ Мкрян М. М. Саят-Нова // Краткая литературная энциклопедия — Москва: Советская энциклопедия, 1962. — Т. 6. — С. 694–695. <a href="https://wikidata.org/wiki/Track:Q649"></a><a href="https://wikidata.org/wiki/Track:Q4239850"></a><a href="https://wikidata.org/wiki/Track:Q5061737"></a> ↑ Musicalics <a href="https://wikidata.org/wiki/Track:Q63484499"></a> ↑ საიათნოვა დაარქივებული 2021-05-10 საიტზე Wayback Machine. www.pencenter.ge
ოკუმა სიგენობუ

ოკუმა სიგენობუ (იაპონ. 大隈 重信; დ. 16 თებერვალი, 1838, საგა — გ. 10 იანვარი, 1922, ტოკიო) — იაპონიის სახელმწიფო მოღვაწე. საგის სამთავროს სამურაების ჩამომავალი. 1867–1868 რევოლუციის შემდეგ მაღალი თანამდებობები ეკავა ახალი მთავრობის საფინანსო და სამრეწველო უწყებებში. 1873–1881 მეთაურობდა ფინანსთა დეპარტამენტს. მჭიდროდ იყო დაკავშირებული მიცუბისის ფირმასთან (შემდგომ იაპონიის ერთ-ერთი უდიდესი კონცერნი). 1882 დააარსა ბურჟუაზიული პარტია კაისინტო და 1888-მდე მონაწილეობდა ლიბერალური-კონსტიტუციურ მოძრაობაში (მემარჯვენე ფრთა). 1882 დააარსა ტოკიოს სპეციალური სკოლა, რომელიც 1903 ვასედას უნივერსიტეტად გადაკეთდა. 1907-1914 იყო ამ უნივერსიტეტის რექტორი. 1888–1889 და 1896–1897 საგარეო საქმეთა მინისტრი. 1898 პრემიერ-მინისტრი და საგარეო საქმეთა მინისტრი, 1914–1916 პრემიერ-მინისტრი. ოკუმას მთავრობის სათავეში მეორედ ყოფნისას იაპონია ჩაება 1914 აგვისტოს I მსოფლიო ომში (1914–1918). ქართული საბჭოთა ენციკლოპედია, ტ. 7, თბ., 1984. — გვ. 516. შეგიძლიათ იხილოთ მედიაფაილები თემაზე „ოკუმა სიგენობუ“ ვიკისაწყობში.
პატრიცია არკეტი

პატრიცია არკეტი (ინგლ. Patricia Arquette; დ. 8 აპრილი, 1968) — ამერიკელი მსახიობი. მიღებული აქვს BAFTA-ს, ოქროს გლობუსისა და ოსკარის ჯილდოები ფილმისათვის „სიყრმე“ (2014). ამერიკელი მსახიობი პატრიცია არკეტი დაიბადა 1968 წლის 8 აპრილს ჩიკაგოში. მისი ყველაზე ცნობილი სატელევიზიო შოუ არის „მედიუმი“, სადაც ასრულებს ელისონ დიუბუას როლს. ამერიკულმა ტელეკომპანია NBC-მ ამ სერიალის კასტინგის მეორე დღესვე დაამტკიცა პატრიცია ელისონის როლზე. პატრიციას სულ 40-მდე ფილმში აქვს მიღებული მონაწილეობა. მათ შორისაა: „პატარა თითები“, „ნამდვილი სიყვარული“, „მიცვალებულის აღდგინება“, „ედ ვუდი“ და სხვა მრავალი. 2009 და 2010 წლებში გადაიღეს მედიუმის მეხუთე და მეექვსე სეზონები, სადაც მთავარ როლში ისევ პატრიციაა. 1995 წლის აპრილში პატრიცია ცოლად გაყვა ნიკოლას კეიჯს. მაგრამ მათი ურთიერთობა 200 წელს შეწყდა. 2002 წელს პატრიცია კვლავ გათხოვდა, ამჯერად მსახიობ ტომას ჯეინზე. 1997 წელს დედამისი მარდ ოლივია გარდაიცვალა კიბოთი. ჰყავს ასევე მსახიობი და როზანა არკეტი. ძმა დევიდ არკეტი, რომელიც აგრეთვე მსახიობია. შეგიძლიათ იხილოთ მედიაფაილები თემაზე „პატრიცია არკეტი“ ვიკისაწყობში. პატრიცია არკეტი კინოფილმების ინტერნეტ-მონაცემთა ბაზაში პატრიცია არკეტი — AllMovie ↑ Patricia Arquette. TVGuide.com. ციტირების თარიღი: 3 მაისი, 2014. ↑ „Patricia Arquette splits from Hung star husband Thomas Jane after reconciliation fails“. London: dailymail.co.uk. August 14, 2010. ციტირების თარიღი: 1 აპრილი, 2013. შეამოწმეთ თარიღის პარამეტრი |accessdate=-ში (დახმარება)
საჰარა (1983 წლის ფილმი)

საჰარა (ინგლ. Sahara) — 1983 წელს გადაღებული ფილმი. მთავარ როლებში არიან ბრუკ შილდსი, ლამბერტ უილსონი, ჯონ მილზი და ჰორსტ ბუხჰოლცი. გადაღებულია ენდრიუ მაკლაგლენის მიერ. მუსიკის ავტორი ენიო მორიკონეა. 1984 წელს ბრუკ შილდსს ამ ფილმისთვის ყველაზე ცუდი მსახიობის ანტიტიტული მიენიჭა. 2005 წელს ლამბერტ უილსონმა მონაწილეობა მიიღო კლაივ კასლერის წიგნის მიხედვით გადაღებულ „საჰარაში“. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმში მოქმედება ხდება 1927 წელს. მამის გარდაცვალების შემდეგ ახალგაზრდა ქალბატონი (შილდსი) მამაკაცის სამოსს გადაიცვამს, მამის ადგილს დაიკავებს და ავტორბოლაში საჰარის უდაბნოს გადაკვეთას გადაწყვეტს. რბოლის ბოლოს გოგონას ატყვევებენ, მაგრამ სჰეიხი ჯაფარი მას ათავისუფლებს, რაც მათი სერიოზული სიყვარულის დასაწყისი ხდება. ფილმის დასრულებამდე ისინი კიდევ უამრავ ფათერაკს გადაეყრებიან. ბრუკ შილდსი — დეილი ლამბერტ უილსონი — ჯაფარი ჰორსტ ბუხჰოლცი — ფონ გლესინგი ჯონ რის-დეივისი — რასული როლანდ ლესი — ბეგი კლიფ პოტსი — სთრინგი ჯონ მილზი — ქემბრიჯი პერი ლენგი — ენდი სტივ ფორესტი — გორდონი ტუვია ტავი — ბერტოჩელი ტერენს ჰარდიმენი — ბრაუნი „საჰარა“ — კინოფილმების ინტერნეტ-მონაცემთა ბაზა (ინგლისური) „საჰარა“ — Box Office Mojo-ზე „საჰარა“ — Rotten Tomatoes
დე ფაქტო

დე ფაქტო (ლათ. de facto, სინამდვილეში) — ფაქტობრივად, სინამდვილეში (საპირისპ. დე-იურე); საერთაშორისო სამართალში დე ფაქტო ცნობა ნიშნავს სახელმწიფოს მიერ ახალი სახელმწიფოს ან მთავრობის არასრულ ცნობას. ის ძირითადად გამოიყენება დე იურეს საპირისპირო მნიშვნელობით. დე იურე უცხო სიტყვათა ლექსიკონი
სუპერმოდელი

სუპერმოდელი (ტოპ-მოდელი) — მოდელის უმაღლესი პროფესიული დონე. მოდელის კარიერის უმაღლესი წერტილი, რაც იმას ნიშნავს, რომ მოდელი იღებს უდიდეს ჰონორარებს, თანამშრომლობს მსხვილ კომპანიებთან და მისი კონტრაქტით გათვალისწინებული ანაზღაურება მილიონ დოლარზე მეტია. უფროსი თაობის ცნობილი წარმომადგენლები არიან ჯენის დიკინსონი, ჯია კარანჯი,, თვიგი (1970-იანები), იმანი, კეიტ მოსი, კლაუდია შიფერი, ტაირა ბენქსი, სინდი კროუფორდი, ლინდა ევანგელისტა, ნაომი კემპბელი, ჰაიდი კლუმი , ჰელენა კრისტენსენი, ლეტიცია კასტა, ამბერ ვალეტა, ნადია აუერმანი, ევა ჰერციგოვა, კერენ მილდერი, სტეფანი სეიმური და ა.შ. ახალი თაობის წარმომადგენელთა შორის არიან: დაუტსენ კრიოზი, ადრიანა ლიმა, ალესანდრა ამბროსიო, ჟიზელ ბუნდჰენი, ანჟელა ლინდვალი, ნატალია ვოდიანოვა, დარია ვერბოვი, კოკო როშა, შანელ იმანი, კარმენ კასი, კეროლინ მერფი, მარია კარლა, ბარ რაფაელი და ა.შ. მოდელი Top ten highest paid models დაარქივებული 2010-03-23 საიტზე Wayback Machine. (ინგლისური) ↑ Janice Dickinson : The First Supermodel (ინგლისური) ↑ Weller, Krysten (2003-05-16). „No Lifeguard on Duty: The Accidental Life of the World's First Supermodel“. The Michigan Times. დაარქივებულია ორიგინალიდან — 2008-09-16. ციტირების თარიღი: 2008-01-17. ↑ Vallely, Paul. (2005-09-10) Gia: The tragic tale of the world's first supermodel. The Independent. დაარქივებულია ორიგინალიდან — 2008-01-01. ციტირების თარიღი: 2007-05-28. ↑ Carolin, Louise. Gia – the tragedy of a lesbian supermodel. Diva. დაარქივებულია ორიგინალიდან — 2012-08-14. ციტირების თარიღი: 2008-01-17. ↑ „The face of '66“. BBC News. 2005-07-29. ციტირების თარიღი: 2010-05-01. ↑ Supermodel Iman is Ottawa bound for TV show. დაარქივებულია ორიგინალიდან — 2012-11-07. ციტირების თარიღი: 2011-02-26. ↑ Blakeley, Kiri. (16 July 2007) The World's Top-Earning Models. Forbes. დაარქივებულია ორიგინალიდან — 29 მაისი 2012. ციტირების თარიღი: 28 May 2009. ↑ "Who‘s Who? Claudia Schiffer დაარქივებული 2007-10-20 საიტზე Wayback Machine. ". Vogue. Retrieved 12 June 2007. ↑ Tyra Banks Profile. FMD-database. ციტირების თარიღი: 2008-06-11. ↑ Norment, Lynn (1997). „Tyra Banks: on top of the world - African American fashion model“. Ebony. დაარქივებულია ორიგინალიდან — 2012-07-09. ციტირების თარიღი: 2011-02-26. ↑ „Supermodel Cindy“. People. 39 (17). May 3, 1993. დაარქივებულია ორიგინალიდან — სექტემბერი 6, 2015. ციტირების თარიღი: თებერვალი 26, 2011. ↑ http://www.dailymail.co.uk/tvshowbiz/article-1204744/Supermodel-Linda-Evangelista-vision-beauty-recreates-religious-parade.html#ixzz0wHvx0fdK Supermodel Linda Evangelista is a vision of beauty as she recreates religious procession (ინგლისური) ↑ Joel Stein (9 November 1998). „The Fall of the Supermodel“. Time. დაარქივებულია ორიგინალიდან — 14 ნოემბერი 2007. ციტირების თარიღი: 5 March 2010. ↑ Kiri Blakely. (2007-07-16) The World's Top-Earning Models. Forbes. დაარქივებულია ორიგინალიდან — 2012-05-29. ციტირების თარიღი: 2007-08-25. ↑ Supermodel Gisele Bundchen დაარქივებული 2014-10-10 საიტზე Library of CongressCategory:Webarchive template other archives (ინგლისური) ↑ Death Of The Supermodel დაარქივებული 2011-06-11 საიტზე Wayback Machine. (ინგლისური) ვიკისაწყობში არის გვერდი თემაზე: სუპერმოდელი
ოძაკი კოიო

ოძაკი კოიო (იაპ. 尾崎 紅葉, ნამდვილი სახელია ტოკუტარო) (დ. 10 იანვარი, 1868, ტოკიო— გ. 30 ოქტომბერი, 1903, იქვე) — იაპონელი მწერალი. მწერალ იამადა ბიმიოსთან ერთად საფუძველი ჩაუყარა ლიტერატურულ საზოგადოებას "სატუშის მეგობარი" (1888), რომლის იდეურ-შემოქმედებითი პოზიცია ძველი ლიტერატურის ტრადიციებთანაა დაკავშირებული. ავტორია რომანებისა "ორი მონაზენის სასიყვარულო აღსარება" (1889), "სურნელოვანი სასთუმალი" (1890), "ორი ცოლი", "ოქროს დემონი" (1897), პირველი ფსიქოლოგიური რომანისა იაპონურ ლიტერატურაში - "ბევრი გრძნობა, ბევრი სიმწარე" (1896). ქართული საბჭოთა ენციკლოპედია, ტ. 7, თბ., 1984. — გვ. 625. ↑ 1.0 1.1 Find a Grave — 1996. <a href="https://wikidata.org/wiki/Track:Q63056"></a> ↑ Article database of deceased artists — Tokyo National Research Institute for Cultural Properties. <a href="https://wikidata.org/wiki/Track:Q108177322"></a><a href="https://wikidata.org/wiki/Track:Q3297795"></a>
სპლიტი

სპლიტი (ხორვატ. Split; იტალ. Spalato; ლათ. Spalatum; ძვ.-ბერძნ. ასპალათოსი, Ασπάλαθος) — სიდიდით მეორე ქალაქი ხორვატიაში ზაგრების შემდეგ. მდებარეობს ადრიატიკის ზღვის ნაპირას. ქალაქი გაშენებულია დიოკლეტიანეს სასახლეს გარშემო. წარმოადგენს ქვეყნის შიდა სატრანსპორტო კვანძს და მნიშვნელოვან ტურისტულ ქალაქს. სპლიტი რეგიონის ერთ-ერთი უძველესი ქალაქია. ქალაქი ითვლის 1700 წლის ისტორიას, როდესაც 305 წელს აშენდა დიოკლეტიანეს სასახლე. თუმცა არქეოლოგიურმა გათხრებმა აჩვენა, რომ ამ ტერიტორიაზე დაახლოებით ძვ. წ. IV საუკუნიდან არსებობდა ბერძნული კოლონია ასპალათოსი (Aσπάλαθος) და მანამდეც არსებობდა გარკვეული ტიპის დასახლებები. ქალაქი განსაკუთრებით 650 წლიდან განვითარდა, როდესაც ის გახდა რომის პროვინცია დალმაციის ძველი დედაქალაქის სალონას მემკვიდრე. რომის იმპერიის დაშლის შემდეგ სპლიტი მოექცა ბიზანტიის იმპერიაში, ხოლო მოგვიანებით ვენეციის რესპუბლიკის შემადგენლობაში. Visit Split - The Diocletian's city დაარქივებული 2011-07-24 საიტზე Wayback Machine. ოფიციალური საიტი ↑ „Odluka o donošenju Prostornog plana uređenja Grada Splita“. Službeni glasnik Grada Splita (Croatian). City of Split. 13 December 2005. ISSN 1332-6074. ციტირების თარიღი: 8 August 2011. ციტატა: „Prostorni plan obuhvaća područje Grada Splita utvrđeno Zakonom o područjima županija, gradova i općina u Republici Hrvatskoj („Narodne novine“ 10/97, 124/97, 68/98, 22/99, 117/99, 128/99, 44/00, 129/00, 92/01, 79/02, 83/02) površine 79,38 km2, a čini ga osam naselja.“ ↑ Prostorni plan uređenja Grada Splita ხორვატიული (DOC). City of Split. ციტატა: „Tablica 1. Površine katastarskih općina u obuhvatu grada Splita [...] Katastarske općine Split [...] Površina (ha) 2.212 [...] Ukupno površina Grada Splita 7.938 Izvor: Državna geodetska uprava, Područni ured za katastar Split“ ციტირების თარიღი: 8 August 2011. ↑ Slobodna Dalmacija, "Split kao metropola", Split 28 April 2003
საჰარა (მრავალმნიშვნელოვანი)

საჰარა შეიძლება ნიშნავდეს: საჰარა — უდაბნო. დასავლეთი საჰარა — ტერიტორია ჩრდილოეთ აფრიკაში. საჰარა (სარბელის ალბომი) — ბერძენი მომღერლის ალბომი. საჰარა (მაკკოე ტაინერის ალბომი) — ჯაზ-პიანისტი მაკკოე ტაინერის ალბომი საჰარა (რომანი) (1992) — კლაივ კუსლერის რომანი საჰარა (მაიკლ პალინი) (2002) საჰარა (1919 ფილმი) საჰარა (1943 ამერიკული ფილმი) საჰარა (1943 ინდური ფილმი) საჰარა (1958 ფილმი) საჰარა (1983 ფილმი) საჰარა (1985 ფილმი) საჰარა (1991 ფილმი) საჰარა (1995 ფილმი) — სატელევიზიო ფილმი. საჰარა (2002 ფილმი) საჰარა მაიკელ პალინთან (2002) — სატელევიზიო სამოგზაურო დოკუმენტური სერიები. საჰარა (2005 ფილმი) — კლაივ კუსლერის რომანის მიხედვით.
ბუშეტი

ბუშეტი — სოფელი საქართველოში, თელავის მუნიციპალიტეტში, თემის ცენტრი. თელავიდან დაშორებულია 10 კილომეტრით, თბილისიდან — 60 კმ-ით. 2014 წლის აღწერის მონაცემებით სოფელში ცხოვრობს 1090 ადამიანი. მეზობელი სოფლებია ქვემო ხოდაშენი და ვანთა. ქართულ საისტორიო წყაროებში სოფელი იხსენიება XIII საუკუნიდან. იმ დროს არსებულ ერწო-თიანეთის საეპისკოპოსოსთვის გარკვეული ოდენობის გამოსაღები აქვს შეწერილი ბუშეტსაც. საქართველოს ერთიანობის ხანაში (XI-XV სს.) ბუშეტის ყმა-მამულზე დიდი წილი ედო სვეტიცხოვლის მონასტერს. ასევე რჩებოდა XVI საუკუნეშიც — კახეთის სამეფოს არსებობის პირველ პერიოდშიც სვეტიცხოვლის არის „ბუშატი, მთითა და ბარითა და მონასტრითა“, — ნათქვამია კახთა მეფის ალექსანდრე II-ის ერთ-ერთ საბუთში, რომელშიც იგი სვეტიცხოველს უახლებს მამულებს კახეთში. კახეთის სამეფოს არსებობის პერიოდში, განსაკუთრებით XVII-XVIII საუკუნეებში, სვეტიცხოვლის კუთვნილ ყმა-მამულზე ბუშეტში ერთმანეთს ედავებიან ვაჩნაძეები და იქ მოურავებად დანიშნული ჯანდიერისშვილები. ისინი აშკარად ითვისებენ საკათალიკოსო მამულებს. 1654 წლისთვის ვითარება ისე გამწვავებულა, რომ დავაში ჩარეულა კათალიკოსი ქრისტეფორე II. მიუხედავად ამისა, დროთა განმავლობაში, განსაკუთრებით XVIII საუკუნეში, სოფელზე მაინც დაიდოს წილი კახეთის საერო ფეოდალებმა და დავით გარეჯის მონასტერმა, რომელიც მეტოქეობს სვეტიცხოველს. ქართლ-კახეთის სამეფოს გაუქმებისა და საქართველოში რუსული მმართველობის დამყარების შემდეგ, ბუშეტი ტფილისის გუბერნიის თელავის მაზრაში შედიოდა. სოფელში მისდევენ მევენახეობას, მებაღეობას. ბუშეტის სვეტიცხოვლის ეკლესია ბუშეტის წმინდა გიორგის ეკლესია ბუშეტის ნათლისმცემლის ეკლესია ბუშეტის ღვთისმშობლის ეკლესია ქართული საბჭოთა ენციკლოპედია, ტ. 2, თბ., 1977. — გვ. 593. კახაძე .კ, საქართველოს ისტორიისა და კულტურის ძეგლთა აღწერილობა, ტ. 1-II, თბ., 2015. — გვ. 165. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 27 ივლისი 2016. ↑ 2002 წლის აღწერის მონაცემები. დაარქივებულია ორიგინალიდან — 2012-04-19. ციტირების თარიღი: 2016-07-27.